Diari Oficial de la Generalitat Valenciana


Sumari del DOGV 9450, del 17-10-2022 (2022/8993)

Informació pública d'autorització d'obra subterrània (expedient ASOSUB/2019/69/46).
-----------------------------------------------------------------------------------

### Dades del document

Número de DOGV
:   9450

Data del DOGV
:   17-10-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/8993


Data del document
:   25-07-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Informació pública d'autorització d'obra subterrània (expedient ASOSUB/2019/69/46). [2022/8993]  
S'autoritza División de Inversiones Agrícolas y Ganaderas, SL, amb CIF Y91797449, la realització de l'obra subterrània per a captació d'aigües destinades a ús de reg, al polígon 67, parcel·la 4, partida La Torca, en el terme municipal d'Ayora, en coordenades u. t. m. 657513; i:4320831; z:795; consistents en un sondeig de 250 mm de diàmetre exterior, de 220 mm de diàmetre interior i 150 m de profunditat, d'acord amb el projecte presentat en data 19.07.2019 conforme amb les següents prescripcions:  
1. Aquesta autorització s'entén atorgada excepte dret de propietat i sense perjudici de tercer, i no exclou la necessitat d'obtindre les altres autoritzacions i concessions que conforme amb les lleis siguen necessàries.  
2. El director facultatiu, que, si no s'especifica el contrari, s'entén que és el tècnic autor del projecte, haurà de comprovar que en l'aplicació del punt 2 de l'RD 150/1996, del 2 de febrer, abans del començament dels treballs s'elabore i mantinga al dia un document sobre seguretat i salut amb el contingut allí indicat que s'adeqüe a l'obra a realitzar. Aquesta circumstància quedarà reflectida en el certificat final d'obra que es presente.  
3. Haurà de notificar a aquest servei la data d'inici de les obres, l'empresa que les executarà i el seu número de registre industrial.  
4. De qualsevol accident que ocasione morts o lesions qualificades pel metge com a greus, es donarà immediatament compte a aquest servei territorial.  
5. Haurà de complir-se el que es preceptua en el Reglament general de normes bàsiques de seguretat minera, RD 863/1985, de 2 d'abril, BOE núm. 140, de 12 de juny de 1985, les Instruccions tècniques complementàries que el despleguen, així com l'RD 150/1996 de 2 de febrer, BOE de 8 de març de 1996.  
6. Tota captació haurà d'estar proveïda de protecció que impedisca accidents per caiguda. Durant l'aprofundiment, i en les hores en què no s'hi treballe, es col·locarà a la boca del pou un tancament de suficient garantia.  
7. En el cas que la prospecció resultara negativa, hauran d'emplenar les obres corresponents o disposar d'un tancament eficaç que evite possibles accidents, i tal circumstància haurà d'acreditar-se mitjançant un certificat del director d'obra.  
8. No podrà situar la màquina de perforació al costat d'una línia elèctrica a una distància mesurada en planta, inferior a l'altura del castellet o del major dels vents emprats per a la subjecció. En qualsevol cas, mai a menys de 6 metres, llevat que es deixe sense tensió aquesta línia.  
9. La present aprovació prèvia de les normes tècniques d'execució del sondeig no autoritza la realització material dels treballs de prospecció, fins que s'haja sol·licitat i obtingut, si és el cas, de l'organisme de conca hidrogràfica corresponent, l'autorització per a la investigació d'aigües subterrànies, de conformitat amb el que es preceptua en l'article 177.2 i amb el que es disposa en els articles 179 i 180 del Reial decret 849/1986, d'11 d'abril (BOE 103, 30.04.1986), pel qual s'aprova el Reglament del domini públic hidràulic.  
10. S'atorgarà sense perjudici de tercers.  
11. No exclourà qualsevol altra autorització que legalment siga exigible.  
  
12. El número d'inscripció en el Registre de pous es notificara una vegada presentat el certificat del director tècnic de l'obra.  
A la finalització d'aquesta obra, haurà de presentar en aquest servei territorial el certificat del director tècnic de l'obra, acreditatiu dels resultats d'aquesta. Si és el resultat positiu, per a equipar la captació amb instal·lacions elevadores, hauran de sol·licitar-lo d'aquest servei territorial aportant un projecte de les instal·lacions, impresos de registre industrial DATTECN1 DATCOMPL (en cas d'ús industrial) i còpia de les comunicacions esmentades en els articles 85.2 i 88.2 o de la concessió administrativa tramitada d'acord amb l'article 104 i següents de l'esmentat Reglament de domini públic hidràulic, segons siga el cas.  
  
Atés que el sondeig proposat està inclòs en l'annex II, grup 3, apartat) de la Llei 21/2013, de 9 de desembre, d'avaluació ambiental, amb data 19 de juliol de 2019, es presenta juntament amb el projecte d'obra subterrània el document ambiental corresponent a aquesta obra.  
  
Amb data 13 de juliol de 2020, s'envia el document ambiental, el projecte de l'obra subterrània i la sol·licitud del promotor d'avaluació ambiental a la Direcció General de Medi natural i d'Avaluació Ambiental, de la Conselleria d'Agricultura, Desenvolupament Rural, Emergència Climàtica i Transició Ecològica, perquè emeta la corresponent avaluació d'impacte ambiental simplificada.  
Amb data de registre d'entrada en aquest servei territorial d'11 de març de 2022, es rep un escrit del director general de Qualitat i Educació Ambiental en el qual s'emet informe d'impacte ambiental favorable per a l'autorització del sondeig projectat, i que aquest sondeig no tindrà efectes significatius sobre el medi ambient i no requereix una avaluació d'impacte ambiental ordinària, el qual s'haurà de tindre en compte per a l'execució del sondeig.  
Per tot això, considerant les exigències del Reglament general de normes bàsiques de seguretat minera i les seues I. T. C., així com l'informe d'impacte ambiental esmentat, no s'aprecia inconvenient per a l'autorització de l'obra esmentada consistent en una perforació de 252 mm de diàmetre exterior, 220 mm de diàmetre interior i una profunditat de 150 metres, al polígon 67, parcel·la 4, partida La Torca, en el terme municipal d'Ayora, amb destinació a reg, i s'han de complir els condicionants continguts en l'apartat primer del resolc de l'informe d'impacte ambiental que s'adjunta i que haurà de ser remés al promotor per a la seua observança i compliment, juntament amb l'autorització d'aquest servei territorial per a la realització del sondeig.  
  
Així mateix, i en compliment del que es preveu en l'article 48 de la Llei 21/2013, de 9 de desembre, d'avaluació ambiental, s'haurà de procedir per part d'aquest servei territorial a la publicació de la decisió d'autoritzar el projecte en el Diari Oficial de la Generalitat Valenciana.  
  
La present resolució no és definitiva en via administrativa, i contra aquesta podrà interposar-se recurs d'alçada davant la Direcció General d'Indústria, Energia i Mines (C/ Democràcia, 77 € 46289 València), en el termini d'un mes comptat des de l'endemà de la notificació, de conformitat amb el que s'estableix en l'article 122 de Llei 39/2015, d'1 d'octubre, del procediment administratiu comú de les administracions públiques.  
Aquesta autorització té una validesa de sis mesos.  
  
València, 25 de juliol de 2022.- El cap del Servei Territorial d'Indústria, Energia i Mines: Roberto Javier Anchel Añó.